Tadbirkorlikni rivojlantirish agentligi biznesni qanday qo‘llab-quvvatlashi aniqlashtirildi

Vazirlar Mahkamasining «O‘zbekiston Respublikasi Iqtisodiy taraqqiyot va kambag‘allikni qisqartirish vazirligi huzuridagi Tadbirkorlikni rivojlantirish agentligi faoliyatini samarali tashkil etish to‘g‘risida»gi qarori qabul qilindi.

 

Norma’ning yozishicha, quyidagi hujjatlar tasdiqlandi:
Iqtisodiy taraqqiyot va kambag‘allikni qisqartirish vazirligi huzuridagi Tadbirkorlikni rivojlantirish agentligi to‘g‘risidagi nizom (1);
Tadbirkorlikni rivojlantirish agentligi huzuridagi Tadbirkorlik faoliyatini qo‘llab-quvvatlash davlat jamg‘armasi to‘g‘risidagi nizom (2).

 

Agentlik vakolatli davlat organi bo‘lib, unga Iqtisodiy taraqqiyot va kambag‘allikni qisqartirish vaziri taqdimnomasiga binoan Vazirlar Mahkamasi tomonidan lavozimga tayinlanadigan hamda lavozimidan ozod etiladigan direktor rahbarlik qiladi. Agentlik direktorining o‘rinbosarlaridan biri bir vaqtning o‘zida Jamg‘armaning ijro etuvchi direktori hisoblanadi.

 
Quyidagilar Agentlikning asosiy vazifalari hisoblanadi:
Agentlik quyidagi huquqlarga ega:
Agentlik Toshkent shahri, Qoratosh ko‘chasi, 1-uy manzilida joylashtiriladi.

 

Nizomga (2) muvofiq, Jamg‘arma barcha huquqlar, majburiyatlar va shartnomalar bo‘yicha Vazirlar Mahkamasi huzuridagi Tadbirkorlik faoliyatini rivojlantirishni qo‘llab-quvvatlash davlat jamg‘armasining huquqiy vorisi hisoblanadi. 

 

Jamg‘armadan moliyaviy yordam olish uchun berilgan arizalarni ko‘rib chiqish bo‘yicha elektron hujjatlar aylanishi prezidentning «O‘zbekiston Respublikasi Iqtisodiyot va sanoat vazirligi huzuridagi Kichik biznes va tadbirkorlikni rivojlantirish agentligi faoliyatini tashkil etish to‘g‘risida»gi PQ-4417-son qarorida ma'qullangan elektron hujjatlar aylanishi sxemalariga muvofiq amalga oshiriladi.

 

Nizomda belgilanishicha, oldin Jamg‘armaning moliyaviy yordamini olgan shaxs amaldagi kafillik shartnomasi bo‘yicha shartnoma amal qilgan kredit bo‘yicha qarzdorlik to‘liq qaytarilganda, Jamg‘armaga kafillik va/yoki kompensatsiya olish uchun takroran murojaat qilishga haqli bo‘ladi. Shuningdek kafillik va kompensatsiya taqdim etish to‘g‘risidagi shartnoma tomonlarning roziligi bilan bekor qilinganda yoki haqiqiy emas deb topilganda takroran murojaat qilish mumkin.

 

Jamg‘arma quyidagi manzilda joylashgan: Toshkent shahri, Qoratosh ko‘chasi, 1-uy.